
REFERAT DE APROBARE
[bookmark: _Hlk219802841]La proiectul de hotărâre ce vizează aprobarea participării Comunei Gohor, județul Galați, în calitate de membru, la constituirea Asociației de Dezvoltare Intercomunitară PRIPONEȘTI - GOHOR

            Subsemnatul Sîrghie Gelu – primarul comunei Gohor, județul Galați, având în vedere prevederile art. 136, alin. (1) și ale art. 196, alin. (1), lit. (a) din Ordonanța de Urgență nr. 57 din 3 iulie 2019 privind Codul administrativ, cu modificările și completările ulterioare; 
	Analizând temeiurile juridice, respectiv: 
[bookmark: _Hlk219803246]- prevederile art. 89 -91, art. 129 alin. (1), alin. (2) lit. e) coroborat cu alin. (9) lit. c) din Ordonanța de Urgență a Guvernului cu nr. 57/2019 privind Codul administrativ, cu modificările și completările ulterioare; 
- prevederile art. 35 alin. (3), (4) si (6) din Legea nr.273/2006 privind finanțele publice locale, cu modificările și completările ulterioare;
- prevederile art. 15 din Ordonanța Guvernului nr. 26/2000 cu privire la asociații și fundații, aprobată cu modificări și completări prin Legea nr. 246/2005, cu modificările și completările ulterioare;
Înființarea Asociației de Dezvoltare Intercomunitară este benefică pentru comunitatea din cele două comune. Aceasta se constituie în scopul:
a) înfințării, organizării, reglementării, exploatării, monitorizării și gestionării în comun a Serviciului de transport public local, prin curse regulate în cadrul asociatiei, pe raza de competenţă a unităţilor administrativ-teritoriale membre;
b) îmbunătăţirea mobilităţii integrate prin administrarea coordonată și finantarea corespunzătoare a serviciilor publice de transport prin curse regulate în zona de influenţă a comunelor Priponesti si Gohor prin: diminuarea dezechilibrelor economice și sociale existente, stimularea dezvoltării echilibrate și aducerea la standarde europene a transportului public din zona în cauză; corelarea politicilor sectoriale guvernamentale la nivelul zonei de influență prin stimularea inițiativelor si prin valorificarea resurselor locale, în scopul creșterii calității transportului public local prin curse regulate, și a atractivității acestuia si orientarea în mai mare măsură a întregii activități spre satisfacerea necesităților de mobilitate a populaţiei, lucru care va contribui la descurajarea deplasărilor cu autoturismele personale, cu influenţe majore în ceea ce privește reducerea traficului auto și a poluării si creșterea eficienței energetice în transporturi, cu efecte benefice asupra conditiilor de mediu si calitătii vietii cetătenilor; stimularea cooperării intercomunitare în scopul realizării unor proiecte de interes comun, în conformitate cu acordurile internaționale la care România este parte.
c) stabilirii politicilor vizând planificarea strategică, monitorizarea şi avizarea activităților privind autorizarea, organizarea, gestionarea și controlul funcționării servicilor publice de transport de călători prin curse regulate în zona de influență în transport a comunelor Priponești și Gohor, pentru transportul cu autobuze și microbuze.
Modalitatea de gestiune a Serviciului se va realiza, în baza unui contract de concesiune (denumit în continuare Contract) atribuit conform prevederilor Hotărârii de Guvern nr. 855 din 13 august 2008 pentru aprobarea actului constitutiv-cadru şi a statutului-cadru ale asociaţilor de dezvoltare intercomunitară cu obiect de activitate servicile de utilităţi publice, precum și Hotărârii de Guvern nr. 293 din 29 martie 2023 privind modificarea și completarea Hotărârii Guvernului nr. 855/2008.
Interesul comun ce stă la baza constituirii Asociatiei este interesul general al locuitorilor din unitățile administrativ-teritoriale reprezentate, pentru îmbunătățirea calităţii și crearea premiselor pentru dezvoltarea serviciului public de transport local, prin curse regulate, în condiţiile unor tarife si/sau taxe care să respecte limitele de suportabilitate ale populație și principiul "poluatorul plătește", atingerea și respectarea standardelor europene privind protecția mediului, precum și creșterea capacității de atragere a fondurilor pentru finanțarea investiților necesare în infrastructura tehnico-edilitară aferentă serviciului public de transport local.
Înființarea Asociației de Dezvoltare Intercomunitară Priponești-Gohor este o inițiativă benefică pentru cetățenii celor două unități administrativ-teritoriale, iar proiectul de hotărâre este temeinic și legal și poate fi supus spre dezbatere și aprobare în următoarea ședință de consiliu local.

Primar,
Gelu SÎRGHIE




